Alaquàs reforça el suport a la iniciativa emprenedora amb la seua adhesió al projecte d'autoocupació local de FEVECTA
25/02/2013

# Alaquàs reforça el suport a la iniciativa emprenedora amb la seua adhesió al projecte d'autoocupació local de FEVECTA

*   25/02/2013
*   [Imprimir](#)
*   Compartir
*    https://www.alaquas.org/documento.asp?id\_do=13641

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13641%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20refor%C3%A7a%20el%20suport%20a%20la%20iniciativa%20emprenedora%20amb%20la%20seua%20adhesi%C3%B3%20al%20projecte%20d%27autoocupaci%C3%B3%20local%20de%20FEVECTA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13641/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13641/25022013dsc09956_Form_4.jpg)](https://www.alaquas.org/ficheros/documentos/2013/2/13641/25022013dsc09956_Form_10.jpg "<a href='https://www.alaquas.org/ficheros/documentos/2013/2/13641/25022013dsc09956_Form_10.jpg' target=_blank><i class='fa fa-external-link' aria-hidden='true'></i>.Alaquàs reforça el suport a la iniciativa emprenedora amb la seua adhesió al projecte d'autoocupació local de FEVECTA</a>")

Per a l'alcaldessa d'Alaquàs, "aquesta és una mostra més del treball realitzat per l'Ajuntament de Alaquàs amb l'objectiu de fomentar projectes d'emprendurisme i potenciar el dinamisme econòmic així com l'autoocupació"

Amb l'objectiu de recolzar la iniciativa empresarial i emprenedora en el municipi d'Alaquàs, l'alcaldessa, Elvira García Campos, i el president de FEVECTA, Vicent Comes, han signat un conveni a través del qual qualsevol persona del municipi interessada a muntar un negoci puga ser assessorada gratuïtament i acompanyada en tots els tràmits necessaris per a la constitució de la seua iniciativa empresarial. L'atenció tindrà lloc en l'Ajuntament d'Alaquàs on de manera gratuïta un tècnic li aconsellarà de la forma jurídica més convenient en cada cas.

"Les cooperatives, al ser una iniciativa de diverses persones, pot ser idònia en aquests moments en els quals convé aunar esforços, recursos i experiències", explica Vicent Comes.

Per a l'alcaldessa de Alaquàs, "aquesta és una mostra més del treball realitzat per l'Ajuntament d'Alaquàs amb l'objectiu de fomentar projectes de emprendedurisme i potenciar el dinamisme econòmic així com l'autoocupació".

En virtut d'aquest acord, l'Ajuntament d'Alaquàs posa a la disposició del personal tècnic de FEVECTA un espai en dependències municipals per a poder atendre a les persones emprenedores interessades en aquest nou servei, que desitgen obrir una empresa o desenvolupar idees de negoci que tinguen un impacte sobre l'ocupació del municipi.

Per la seua part, FEVECTA, entitat representativa de les empreses cooperatives de Treball Associat en la Comunitat Valenciana, designa a una assessoria cooperativa de reconegut prestigi d'entre les seues empreses associades, els tècnics de les quals són experts en assessorament a emprenedors en la constitució d'empreses. En aquest cas, es tracta de l'assessoria Grup Professional Lex.

Aquesta assessoria atendrà de forma gratuïta a totes les persones emprenedores que sol·liciten la informació en l'Ajuntament per al foment d'ocupació. S'encarregarà inicialment d'avaluar els projectes presentats, la seua viabilitat i la forma jurídica més convenient per al seu negoci.

En el cas que el projecte siga factible, l'equip assessor s'encarregarà de constituir l'empresa en la forma jurídica triada, així com de realitzar tots els tràmits necessaris per a la posada en marxa del negoci, al menor cost possible per a l'emprenedor i sense necessitat d'eixir del municipi, sempre que això siga possible.

Així mateix, Fevecta informarà puntualment a l'ajuntament dels grups atesos i els resultats obtinguts de creació d'empreses i llocs de treball.

Amb aquesta signatura, ja són catorze els municipis que s'han adherit al Projecte d'autoocupació local impulsat per FEVECTA, que pretén contribuir a crear noves iniciatives empresarials i enfortir el teixit cooperatiu valencià. A més d'Alaquàs, els altres municipis adherits al conveni són Llíria, Quart de Poblet, Sedaví, L'Alcora, Rotglà i Corberà, Manises, Silla, Picassent, Coves de Vinromà, Sueca, Torrent, Vilamarxant i Tavernes de la Valldigna.